หุ้นสายการบินปิดเทรดวันนี้ ร่วงยกแผงรับผลกระทบเหตุระเบิด
ราคาหุ้นสายการบินปิดตลาดวันนี้ ปรับตัวลงอย่างมีนัยสำคัญ จากเหตุการณ์ระเบิดเมื่อคืนวานนี้
18 ส.ค. 2558

ผู้สื่อข่าวรายงานว่า ราคาหุ้นกลุ่มสายการบินปิดตลาดวันนี้ (18 ส.ค.) ปรับตัวลง หลังจากเหตุการณ์วางระเบิดที่แยกราชประสงค์ เมื่อคืนวานนี้ (17 ส.ค.) 
 
บล.เคเคเทรด ระบุว่า เหตุการณ์วางระเบิด ณ สี่แยกราชประสงค์ ช่วงหัวค่ำวานนี้ ถือเป็นปัจจัยลบที่สั่นคลอนความเชื่อมั่นของนักลงทุนอย่างมีนัยสำคัญ ซึ่งมีโอกาสสูงมากที่จะเกิด Panic selling ในตลาดหุ้นไทยตั้งแต่ช่วงเปิดตลาดเช้า โดยเฉพาะหุ้นกลุ่มท่องเที่ยว จะได้รับผลกระทบเชิง Sentiment ค่อนข้างมากทั้งสนามบิน AOT สายการบิน AAV, BA, NOK และ THAI
 
สำหรับราคาหุ้นสายการบินที่ปรับตัวลงแรงมีรายละเอียดดังนี้
ราคาหุ้น บริษัท ท่าอากาศยานไทย จำกัด (มหาชน) หรือ AOT ราคาปิดตลาดวันนี้อยู่ที่ 268.00 บาท ลบ 19.00 หรือ 6.62% ราคาสูงสุด 271.00 บาท ราคาต่ำสุด 262.00 บาท มูลค่าการซื้อขาย 1.14 หมื่นล้านบาท
ราคาหุ้น บริษัท สายการบินนกแอร์ จำกัด (มหาชน) หรือ NOK ราคาปิดตลาดวันนี้อยู่ที่ 7.60 บาท ลบ 0.50 หรือ 6.17% ราคาสูงสุด 7.75 บาท ราคาต่ำสุด 7.45 บาท มูลค่าการซื้อขาย 59.27 พันล้านบาท
ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ราคาปิดตลาดวันนี้อยู่ที่ 4.16 บาท ลบ 0.42 บาท หรือ 9.17% ราคาสูงสุด 4.34บาท ราคาต่ำสุด 4.10 บาท ด้วยมูลค่าซื้อขาย 771.32 ล้านบาท
ราคาหุ้น บริษัท การบินกรุงเทพ จำกัด (มหาชน) หรือ BA ราคาปิดตลาดวันนี้อยู่ที่ 19.80 บาท ลบ 1.50 หรือ 7.04% ราคาสูงสุด 20.60 บาท ราคาต่ำสุด 19.80 บาท  มูลค่าการซื้อขาย 250.99 ล้านบาท
ราคาหุ้น บริษัท การบินไทย จำกัด (มหาชน) หรือ THAI ราคาปิดตลาดวันนี้อยู่ที่ 10.20 บาท ลบ 0.70 หรือ 6.42% ราคาสูงสุด 10.40 บาท ราคาต่ำสุด 10.00 บาท มูลค่าการซื้อขาย 82.05 ล้านบาท